open-index/open-wikipedia-markdown huggingface dataset:
Tero Välimäki

**Tero Seppo Välimäki** (s. 21. maaliskuuta 1982 Teuva) on suomalainen Rio de Janeiron kesäolympialaisiin 2016 kilpauransa päättävä painija, joka kilpaili sekä vapaapainissa että kreikkalais-roomalaisessa painissa. Hän edusti Ilmajoen Kisailijoita edustettuaan aiemmin Teuvan Rivakkaa. Painiharrastuksen 1992 aloittanutta Välimäkeä valmensi Seppo Yli-Hannuksela ja vuodesta 2008 Marko Yli-Hannuksela.

Välimäki sijoittui kadettien MM-kilpailuissa yhdeksänneksi vapaapainin 42&nbsp;kg:n sarjassa 1998. Aikuisten EM-kilpailuissa hän oli kreikkalais-roomalaisen painin 66&nbsp;kg:n painoluokassa 23:s Tampereella 2008 ja 20:s Bakussa 2010.

Välimäki voitti kreikkalais-roomalaisen painin Suomen mestaruuden 66&nbsp;kg:n painoluokassa 2008 ja 2010 ja SM-pronssia 2006. Vapaapainissa hän voitti Suomen mestaruuden 58&nbsp;kg:n sarjassa 2000,  66-kiloisissa 2002 ja 2003 sekä 74&nbsp;kg:n sarjassa 2004. SM-hopeaa hän saavutti 74-kiloisissa 2005 sekä pronssia 54&nbsp;kg:n painoluokassa 1999 ja 63-kiloisissa 2001.

## Arvokisasijoitukset
* Kesäolympialaiset: 2016
* MM-kilpailut: 17:s 2010, 40:s 2011, 31:nen 2014 ja 23:s 2015 (66 kg)
* EM-kilpailut: 23:s 2008, 20:s 2010, 13:s 2013 ja kahdeksas 2014 (66 kg)

## Lähteet
Eric Muirhead

**Eric E. Muirhead** (1917–1994) oli merkittävä yhdysvaltalainen patologian alan emeritusprofessori, joka toimi 1970- ja 1980-luvuilla memphisläisen Baptist Memorial Hospital -sairaalan patologian ylilääkärinä. Hän tuli maailmanlaajuisesti tunnetuksi todettuaan ja virallisesti julistettuaan Elvis Presleyn kuolleeksi 16. elokuuta 1977 kello 15.30.

Eric Muirhead oli ansioitunut lääketieteen tutkija ja merkittävä patologian alan osaaja Tennesseessä. Hän toimi aikoinaan muun muassa Tennesseen yliopistossa patologian alan päällikkönä kouluttaen lukuisia tulevia patologeja. Hänet palkittiin juuri ennen kuolemaansa *Franz Volhard Award of the International Society of Hypertension* -palkinnolla pitkästä elämäntyöstään lääketieteen hyväksi.

## Elvis Presleyn tapaus

Muirhead osallistui Elvis Presleyn elvytysyrityksiin jopa lähes tunnin ajan sairaalassa. Tämän jälkeen Presleyn ruumiinavaus aloitettiin poikkeuksellisesti lähes heti kuolleeksi julistamisen jälkeen noin kello 17:00-19:00 välisenä aikana sairaalan tiloissa. Muirhead johti ruumiinavausta, jonka suorittivat Memphisin piirikunnan kuolinsyytutkijan ja tapauksen tutkinnanjohtajan Jerry Franciscon valvonnassa Muirhead, Presleyn henkilääkäri George Nichopoulos ja tohtori Noel Florredo.

Francisco julkisti medialle Presleyn kuolinsyyksi sydämen rytmihäiriön välittömästi ruumiinavauksen jälkeen.

## Lähteet
Miguel Ángel González Suárez

**Miguel Ángel González Suárez** eli **Miguel Ángel** (24. joulukuuta 1947 Ourense, Espanja – 2024) oli espanjalainen jalkapallomaalivahti. Hänet tunnetaan urastaan Real Madridissa, jota hän edusti 18 kauden ajan.

## Pelaajaura
### Seurajoukkueura
Miguel Ángel aloitti urheilu-uransa käsipallomaalivahtina koulunsa joukkueessa, mitä kautta hän päätyi paikallisen jalkapalloseuran AD Couton joukkueeseen. 18-vuotiaan maalivahdin ura lähti nousuun, ja hän siirtyi pian Ourensen ja Castellónin kautta pääkaupungin suurseuraan Real Madridiin vuonna 1968. Real Madrid kiinnitti häneen huomionsa Ourensen pelatessa harjoitusottelun Santiago Bernabéulla.

Miguel Ángelin ohella Real Madridilla oli riveissään poikkeuksellisen paljon lahjakkaita maalivahteja. Hän kävi kilpailua peliajasta muun muassa Andrés Junqueran, Antonio Betancortin ja Mariano García Remónin kanssa ja pelasi ensimmäisinä vuosinaan vain muutamassa ottelussa per kausi. Suuren tilaisuutensa hän sai kesken kauden 1973–1974 Miguel Muñozin korvanneelta Luis Molownylta, joka valitsi hänet avauskokoonpanoon Espanjan cupin Copa del Reyn loppuottelussa. Real Madrid voitti Barcelonan maalein 4–0. Seuraavalla kaudella joukkueen valmentajaksi tuli Miljan Miljanić, joka teki Miguel Ángelista ykkösmaalivahdin, ja Real Madrid voitti sekä liigan että cupin. Liigamestaruuksia hän voitti urallaan kaikkiaan kahdeksan ja cupeja viisi. Kaudella 1975–1976 Miguel Ángel palkittiin Zamora-palkinnolla päästettyään liigassa vähiten maaleja suhteessa pelattuihin otteluihin.

Miguel Ángel piti ykkösmaalivahdin paikkansa tammikuuhun 1979 asti, jolloin loukkaantuminen pudotti hänet García Remónin ja Agustínin taakse useaksi vuodeksi. Hän palasi ykkösmaalivahdiksi jälleen kausiksi 1983–1985 ja pelasi muun muassa voittoisissa UEFA-cupin loppuotteluissa vuonna 1985. Hän päätti pelaajauransa kauteen 1985–1986.

### Maajoukkueura

Miguel Ángel pelasi 18 ottelua Espanjan maajoukkueessa vuosina 1975–1978. Debyyttinsä hän teki EM-karsintaottelussa Tanskaa vastaan 12. lokakuuta 1975. Hän oli Espanjan ykkösmaalivahti vuoden 1978 MM-kilpailuissa ja kuului joukkueeseen myös neljä vuotta myöhemmin, jolloin torjuntavastuun kantoi Luis Arconada.

## Pelaajauran jälkeen

Pelaajauransa jälkeen Miguel Ángel jatkoi Real Madridin palveluksessa eri tehtävissä. Hän toimi muun muassa seuran maalivahtivalmennuksen johtajana.

Ángel sairasti viimeiset vuotensa motoneuronitauti ALS:ää. Hän kuoli helmikuussa 2024.

## Saavutukset

* Espanjan liigamestaruus: 1969, 1972, 1975, 1976, 1978, 1979, 1980, 1986
* Espanjan cup: 1970, 1974, 1975, 1980, 1982
* Espanjan liigacup: 1985
* UEFA-cup: 1985, 1986
* Zamora-palkinto: 1976

## Lähteet

## Aiheesta muualla

* Miguel Ángelin esittely Real Madridin sivuston Jugadores de leyenda -osiossa
Number Ones (video)

**Number Ones** on Michael Jacksonin musiikkivideokokoelma, joka julkaistiin 18. marraskuuta 2003. 

## Kappalelista
# "Don't Stop 'til You Get Enough" (4:11)
# "Rock with You" (3:22)
# "Billie Jean" (4:55)
# "Beat It" (4:56)
# "Thriller" (13:43)
# "Bad" (4:20)
# "The Way You Make Me Feel" (lyhyt versio) (6:43)
# "Man in the Mirror" (5:02)
# "Smooth Criminal" (nopeutettu versio) (4:16)
# "Dirty Diana" (5:08)
# "Black or White" (lyhyt versio) (6:22)
# "You Are Not Alone" (5:37)
# "Earth Song" (7:29)
# "Blood on the Dance Floor" (4:15)
# "You Rock My World" (lyhyt versio) (10:26)
Kesän varjot

**Kesän varjot** () on suomenruotsalaisen kirjailijan Bo Carpelanin 2005 ilmestynyt romaani. Alkuteoksen kieli on ruotsi. Teoksen on suomentanut Oili Suominen.

Kirja oli ilmestyessään arvostelumenestys.  Carpelanille myönnettiin teoksesta Akateemisen Varjo-Finlandia: 2005 ja Finlandia-palkinto vuonna 2005. Carpelanille Finlandia-palkinto oli toinen. Ensimmäisen palkintonsa hän sai vuonna 1993 teoksesta *[[Alkutuuli]]*.

## Juoni
Kirjan päähenkilö on Mattias Bergmark, joka palaa kesällä 1999 sukukartanoon Bergiin, jossa hän kahdeksanvuotiaana vietti sotakesän 1944 pommituksia paossa. Kirjassa hän tapaa vanhoja ystäviä ja muistelee tuota tärkeää kesää.  

## Lähteet
Maajoukkue (yhtye)

**Maajoukkue** on tamperelainen, vuonna 1998 perustettu hip hop -yhtye. Yhtyeen jäsenet ovat Tiedemies, Spesialisti, Timsi, Idän Ihme ja Tupla-S. Yhtye on julkaissut toistaiseksi vain yhden albumin *[[Rakasta sitä tai vihaa]]*.

## Diskografia
* Rakasta sitä tai vihaa (2005)

### Mixtapet
* Tappiin asti
* Tappiin asti vol. 2

## Aiheesta muualla
* Meteli.net
Whatzupwitu

**Whatzupwitu** on Eddie Murphyn R&B kappale, jossa featuroi poptähti Michael Jackson. Se on kolmas kappale Murphyn kolmannella studioalbumilla Love's Alrightilla. Jackson päätti osallistua kappaleeseen ja sen musiikkivideoon, koska hän ajatteli, että tekstissä oli myönteinen viesti. Whatzupwitu on toinen musiikkivideo, jossa Murphy ja Jackson esiintyvät yhdessä. Ensimmäisen kerran he esiintyivät yhdessä Jacksonin musiikkivideolla Remember the Time vuonna 1992. 

## Kappalelista
;CD maxi single (Netherlands)
# "Whatzupwitu" (Album version) - 3:21
# "Whatzupwitu" (Instrumental version) - 3:21
# "I Was a King" (Radio Edit) - 4:05
# "Whatzupwitu" (Video)
;12" promo (US)
*A1. Whatzupwitu (Klub Mix Full) - 7:21
*A2. Whatzupwitu (Klub Mix Edit) - 3:52
*A3. Whatzupwitu (Hip Hop Remix) - 4:47
*B1. Whatzupwitu (Eclipse Mix) - 6:30
*B2. Whatzupwitu (LP Version) - 3:21
*B3. Whatzupwitu (Klub Mix Dub) - 6:34

;12" single (US)
*A. Whatzupwitu (Klub Full Mix) - 7:12
*B1. Whatzupwitu (Klub Mix Edit) - 3:52
*B2. Whatzupwitu (Hip Hop Remix Edit) - 3:47

;CD promo (US)
#Whatzupwitu (Klub Mix Edit) - 3:52
#Whatzupwitu (Hip Hop Remix Edit) - 3:47
#Whatzupwitu (Klub Mix Full) - 7:21
#Whatzupwitu (Eclipse Mix) - 6:30
#Whatzupwitu (Hip Hop Remix) - 4:47
#Whatzupwitu (LP Version) - 3:21

;CD single (France)
# Whatzupwitu - 3:21
# Whatzupwitu (Instrumental) - 3:19

## Lähteet
Rantasirkkuset

**Rantasirkkuset** (*Ammodramus*) on sirkkulien heimoon kuuluva varpuslintusuku. Rantasirkkusten sukuun kuuluu BirdLifen mukaan 3 lajia.

## Rantasirkkusiin kuuluvia lajeja
* Heinäsirkkunen (*Ammodramus savannarum*)
* Keltanaamasirkkunen (*Ammodramus aurifrons*)
* Ruohosirkkunen (*Ammodramus humeralis*)

## Lähteet

## Aiheesta muualla
*ITIS: Ammodramus (englanniksi)
Surmantuoja

__NOTOC__
**Surmantuoja** on Rytmihäiriön viides studioalbumi, joka julkaistiin 12. toukokuuta 2010 levymerkillä Sakara Records. Yhtyeen kitaristi Janne Perttilän mukaan albumi on musiikillisesti aiempia albumeita väkivaltaisempi ja kappaleiden sävellyksissä nojataan tietoisesti niihin vahvuuksiin, jotka toimivat parhaiten live-olosuhteissa. Albumin äänimaailma on myös aiempaan hardcore punk -tuotantoon nähden metallisempi. Albumin miksauksesta vastaa mm. Bloodbathin ja Opethin kanssa työskennellyt Dan Swanö.

Albumi ylsi Suomen virallisen listan sijalle 6.

## Vastaanotto

Albumi sai hyvän vastaanoton. Desibelin Jarmo Panula antoi albumille neljä tähteä viidestä, ja sanoi albumin olevan edeltäjäänsä tummempi ja rosoisempi teos. Hän kehui sanoituksia, jotka veivät hyvässä valossa huomion ajoittain itse musiikiltakin. Soundin Eero Kettunen antoi albumille niin ikään neljä tähteä. Hän piti albumia tunnuksenomaisena mutta tuoreena Rytmihäiriönä. Rumban Saku Schildt antoi albumille kolme tähteä. Hän kehui yhtyettä sanoitusten ”saman vitsin” onnistuneesta ylläpitämisestä, ja vertasi sitä Eläkeläisiin. Imperiumin Marko Saarinen kehui soittajien tekniikkaa parantuneena, sekä Dan Swanön tuotantoa nappisuoritukseksi. Hänestä musiikki on kaikkinensa uudistunutta, ja myönsikin kaipaavansa aiempien albumeiden tapaista vahvempaa punk-ilmaisua.

## Kappaleet
Kaikki kappaleet säveltänyt ja sanoittanut Rytmihäiriö.

#
#
#
#
#
#
#
#
#
#
#
#
#

## Kokoonpano
* Unto Helo – laulu
* Janne Perttilä – kitara, laulu, koskettimet
* Antti Kiiski – bassokitara
* Otto Luotonen – rummut, laulu

**Vierailijat**
* Markus Eurén – koskettimet
* Mitja Harvilahti, Olli-Pekka Laine, Henri Sorvali, Marko Tarvonen, Otto Luotonen ja Janne Perttilä – taustalaulut

## Lähteet
* ''Surmantuoja'' yhtyeen kotisivulla 

### Viitteet

## Aiheesta muualla
* 
*
I’ll Remember April

**”I’ll Remember April”** on yhdysvaltalainen popkappale vuodelta 1941. Sen sävelsi Gene De Paul ja sanoittivat Don Raye ja Patricia Johnston. Ensimmäisen kerran kappaleen esitti Dick Foran elokuvassa *Murheenkryynit ratsain*. Laulusta odotettiin isoa hittiä, mutta Rayelle tuotti vaikeuksia vakuuttaa elokuvan tuottajat, jotka olivat odottaneet säveltäjältä boogie woogie -kappaletta, ottamaan se mukaan elokuvaan. Kappaleen nimi kirjoitetaan joskus myös muodossa ”I Remember April”.

Muun muassa Woody Herman, Martha Tilton, Bing Crosby ja Nat King Cole nauhoittivat laulun 1940-luvun alkupuolella, mutta epätavallisen melodian ja ajan populaarimusiikille epätyypillisen rakenteen vuoksi siitä ei tullut suurta hittiä. Kappale löydettiin kuitenkin uudelleen vuosikymmenen lopulla, kun bebop-pioneerit Bud Powell ja Charlie Parker äänittivät siitä omat versionsa. Kappale nousi pian jazzstandardin asemaan ja sen on äänittänyt suuri joukko jazzmuusikoita, mukaan lukien Chet Baker, Clifford Brown, George Shearing, Harry James, Lee Konitz, Sonny Rollins, Dinah Washington ja Carmen McRae.

George Russell käytti kappaleen sointukulkua Bill Evansille kirjoittamassaan sävellyksessä *Concerto for Billy the Kid*.

## Lähteet
Talviparalympialaiset 2002

**Talviparalympialaiset 2002** järjestettiin Salt Lake Cityssä Utahin osavaltiossa Yhdysvalloissa 7.–16. maaliskuuta 2002. Kisoihin osallistui 416 kilpailijaa 36 maasta.

Andorra, Chile, Kiina, Kroatia, Kreikka ja Unkari osallistuivat paralympialaisiin ensimmäistä kertaa. Kisoissa kilpailtiin kolmessa lajissa ja neljässä tyylissä: alppihiihdossa, kelkkajääkiekossa sekä pohjoismaisista hiihtotyyleistä maastohiidossa ja ampumahiihdossa.

Kisojen menestynein maa oli 43 mitalia haalinut Yhdysvallat. Yhteensä 836 eri median edustajaa raportoi paralympialaisista. Kisoja kävi seuraamassa 40&nbsp;000 katsojaa. Kelkkajääkiekon finaalia seurasi 8&nbsp;315 katsojaa, joka oli uusi katsojaennätys yhdelle lajille paralympialaisissa.

## Lajit
*  Alppihiihto
*  Kelkkajääkiekko
* Pohjoismaiset hiihtolajit
**  Ampumahiihto
**  Maastohiihto

## Mitalitaulukko TOP-10

## Katso myös
* Talviolympialaiset 2002
* Kesäparalympialaiset 1996
* Suomi talviparalympialaisissa 2002

## Lähteet

## Aiheesta muualla

* Official website of the Paralympic Movement 
* Ylen Elävä arkisto: Salt Lake Cityn kisat vedenjakajana Suomen paralympiamenestyksessä
Helix

**Helix** (< , ’kierre’) voi tarkoittaa ainakin seuraavia asioita:

## Matematiikassa ja biologiassa

* kierre eli ruuviviiva, matematiikassa avaruudessa tasaisesti kaartuva käyrä
* kierre eli heliksi, biologiassa kierteinen rakenne, joka esiintyy monilla biologisilla makromolekyyleillä. Tunnetuin heliksi lienee DNA:n rakenne kaksoiskierre
* *[[Helix (suku)|Helix]]*, tarhakotiloihin (*Helicidae*) kuuluva maanilviäissuku

## Muuta

* heliks, spiraalimainen koristeaihe klassisessa arkkitehtuurissa
* Helix-sumu (NGC 7293), tähtisumu Vesimiehen tähdistössä
* Helix, kanadalainen hard rock -yhtye
* *[[Helix (televisiosarja)|Helix]]*, yhdysvaltalainen scifisarja
* *[[Helix (albumi)|Helix]]*, Amaranthe-yhtyeen albumi vuodelta 2018
* Helix, toinen Tukholman Norra tornen -rakennusryhmän tornitaloista
* Helix, vuoristorata Göteborgissa.
Backtracks

__NOTOC__
**Backtracks** on australialaisen hard rock -yhtye AC/DC:n harvinaisuuksia käsittelevä albumi. Albumi sisältää studio- ja live-harvinaisuuksia, ja myös kolmannen DVD:n aikaisemmin julkaistuun Family Jewels -sarjaan.

## Kappaleet

### CD 1 – Studio

#Stick Around
#Love Song
#Fling Thing
#R.I.P (Rock in Peace)
#Carry Me Home
#Crabsody in Blue
#Cold Hearted Man
#Snake Eye
#Borrowed Time
#Down on the Borderline
#Big Gun
#Cyberspace

### CD 2 – Live

#Dirty Deeds Done Dirt Cheap (Sydney Festival, 30.1.1977)
#Dog Eat Dog (Apollo-teatteri, Glasgow, 30.4.1978)
#Live Wire (Hammersmith Odeon, Lontoo, 2.11.1979)
#Shot Down in Flames (Hammersmith Odeon, Lontoo, 2.11.1979)
#Back in Black (Capital Center, Landover MD, 21.12.1981)
#T.N.T (Capital Center, Landover MD, 21.12.1981)
#Let There Be Rock (Capital Center, Landover MD, 21.12.1981)
#Guns for Hire (Joe Louis Arena, Detroit MI, 18.11.1983)
#Rock'n'roll Ain't Noise Pollution (Joe Louis Arena, Detroit MI, 18.11.1983)
#This House Is on Fire (Joe Louis Arena, Detroit MI, 18.11.1983)
#You Shook Me All Night Long (Joe Louis Arena, Detroit MI, 18.11.1983)
#Jailbreak (Dallas TX, 12.10.1985)
#Highway to Hell (Tushino-lentokenttä, Moskova, 28.9.1991)
#For Those About to Rock (We Salute You) (Tushino-lentokenttä, Moskova, 28.9.1991)
#Safe in New York City (Phoenix AZ, 13.9.2000)

### DVD: Family Jewels

Videot
#Big Gun
#Hard as a Rock
#Hail Caesar
#Cover You in Oil
#Stiff Upper Lip
#Satelite Blues
#Safe in New York City
#Rock 'n Roll Train
#Anything Goes

#### Bonusvideot

#Jailbreak
#It's a Long Way to the Top (If You Wanna Rock'n'roll)
#Highway to Hell
#You Shook Me All Night Long
#Guns for Hire
#Dirty Deeds Done Dirt Cheap (live)
#Highway to Hell (live)

#### Bonusmateriaalia

#The making of *Hard as a Rock*
#The making of *Rock'n'roll Train*

## Aiheesta muualla
*
Harjapöllö

**Harjapöllö** (*Jubula lettii*) on pöllölaji. Se on *Jubula*-suvun ainoa laji.

Harjapöllön esiintymisaluetta ovat Kamerun, Keski-Afrikan tasavalta, Kongon tasavalta, Kongon demokraattinen tasavalta, Norsunluurannikko, Päiväntasaajan Guinea, Gabon, Ghana ja Liberia. Laji tunnetaan kovin huonosti, edes sen ääntä ei tunneta, ja siksi arviot sen määristä voivat olla liian pieniä. Sen arvellaan suosivan sademetsiä, joissa latvukset kasvavat umpeen. Sen elinalueet saattavat olla uhattuina metsänkaadon vuoksi.

## Lähteet
Christian Johnen

**Christian Johnen** (17. heinäkuuta 1862 Düren – 1938) oli saksalainen tuomari ja pikakirjoitushistorioitsija.

## Ura oikeuslaitoksessa
Johnen opiskeli oikeustiedettä Bonnin, Heidelbergin ja Berliinin yliopistoissa, ja valmistui oikeustieteen tohtoriksi vuonna 1884. Hän työskenteli useilla eri paikkakunnilla eri oikeusasteissa. Vuodesta 1896 lähtien hän toimi tuomarina, aluksi Viersenissä, sittemmin Kölnissä ja Düsseldorfissa.

## Pikakirjoitus
Johnen toimi aktiivisesti myös pikakirjoitusalalla. Hän kokeili Stolzen, Gabelsbergerin ja Faulmannin pikakirjoitusjärjestelmiä, mutta päätyi kehittämään Ferdinand Schreyn järjestelmää, ja järjestelmä tunnettiinkin myös nimellä Schrey–Johnen–Socin.

Johnen julkaisi vuonna 1911 ensimmäisen osan useampiosaikseksi suunnitellusta pikakirjoituksen historiaa käsittelevästä teossarjasta *Geschichte der Stenographie*. Jatko-osien tekeminen kuitenkin kariutui ensimmäisen maailmansodan aiheuttamien hankaluuksien vuoksi. Sen sijaan Johnen julkaisi lyhyemmän teoksen koko pikakirjoitushistoriasta. Ruotsalainen pikakirjoitushistorioitsija Olof Werling Melin piti Johnenia kaikkien aikojen merkittävämpänä pikakirjoitushistorioitsijana.

## Teoksia

* Wilhelm Stolze und die Entwickelung seiner Schrift (1899)
* Geschichte der Stenographie im Zusammenhang mit der allgemeinen Entwicklung der Schrift und der Schriftkürzung (1911)
* Kurzgefaßte Geschichte der Stenographie (1917) (myöhemmät laajennetut painokset nimellä *Allgemaine Geschichte der Kurzschrift*)
* Die deutsche Einheitskurzschtift (1930)

## Lähteet
*
*
*
*

### Viitteet
Talviparalympialaiset 2010

**Talviparalympialaiset 2010** järjestettiin Vancouverissä Kanadassa 12.–21. maaliskuuta 2010. Kisoihin osallistui 506 urheilijaa 44 maasta. Talviparalympialaisiin osallistui nyt ensimmäistä kertaa urheilijoita Argentiinasta, Bosnia-Herzegovinasta, Romaniasta ja Serbiasta. Kisoissa kisailtiin aikaisempien lajien lisäksi superalppiyhdistetyssä.

Kisoissa rikottiin ennätys niin myytyjen lippujen kuin kisoista raportoivien toimittajien osalta. Kisoja kävi seuraamassa 230&nbsp;000 silmäparia.

## Lajit
*  Alppihiihto
*  Ampumahiihto
*  Maastohiihto
*  Pyörätuolicurling
*  Kelkkajääkiekko

## Mitalitaulukko TOP-10

 

## Kuvagalleria

Tiedosto:2010 Paralympics Opening Ceremony - Canada entering.jpg|Avajaisissa Kanadan lippu.
Tiedosto:Paralympic cauldron 2010.jpg|Paralympiatuli.
Tiedosto:2010ParalympicsAlpineSkiingWhistler.jpg|Alppihiihtoa.
Tiedosto:Paralympic 2010 - Biathlon - Irek Mannanov.jpg|Ampumahiihtoa.
Tiedosto:Paralympic XC ski one-arm.JPG|Maastohiihtoa.
Tiedosto:Paralympic XC ski sitting.JPG|Maastohiihtoa.
Tiedosto:2010ParalympicsCanadaVsSwedenIceSledgeHockey.jpg|Kelkkajääkiekkoa.
Tiedosto:Vancouver Olympic Paralympic Centre.jpg|Pyörätuolicurlingia.


## Katso myös
* Talviolympialaiset 2010
* Suomi talviparalympialaisissa 2010

## Lähteet

## Aiheesta muualla
* Official website of the Paralympic Movement 
* Ylen Elävä arkisto: Löytynoja ja Tuomisto palauttivat Suomen paralympialaisten mitalikantaan Vancouverin laduilla
Kuubanpöllönen

**Kuubanpöllönen** (*Margarobyas lawrencii*, aikaisemmin *Gymnoglaux lawrencii*) on pöllölaji, jonka esiintymisaluetta on Kuuba. Se on sukunsa *Gymnoglaux* ainoa laji.

Kuubanpöllösen luontaista elinalueita ovat Kuuban subtrooppiset tai trooppiset kosteat ja kuivat metsät ja entiset metsät ja pensastot sekä viljelmät. Se elää metsien latvuksissa, missä se saalistaa. Lajin populaatio arvioidaan vakaaksi, vaikka sen suuruutta ei tiedetäkään. Kuubanpöllönen on kooltaan noin 22 senttimetriä.. Se painaa keskimäärin 95,2 grammaa.

## Alalajit
Kuubanpöllösellä on kaksi alalajia.
**M. l. lawrencii*,  Sclater & Salvin, 1868 Isla de Cuba.
**M. l. exsul*, Bangs, 1913 Isla de la Juventud.

## Lähteet
Tennant McVea

**Tennant McVea** (s. 20. tammikuuta 1988 Belfast) on pohjoisirlantilainen jalkapalloilija, pelipaikaltaan puolustaja. Kaudella 2010 hän edustaa Suomen pääsarjassa pelaavaa FC Lahden joukkuetta. 

190 senttimetrin pituinen McVea on edustanut kotimaassaan Ardsia. Vuosina 2006–2009 hän pelasi Yhdysvalloissa marylandilaisen Loyolan katolilaisen yliopiston joukkueessa Loyola Greyhoundsissa. Hän on edustanut Pohjois-Irlantia eri ikäluokkamaajoukkueissa. Nuorempana hän on pelannut myös rugbya.

## Lähteet
* Esittely Loyola Greyhoundsin sivuilla 
* Esittely FC Lahden sivuilla
Břetislav Novotný

**Břetislav Novotný** () oli autonsuunnittelija.

Opiskeltuaan Belgiassa lentokonetekniikkaa Novotný palasi ensimmäisen maailmansodan jälkeen juuri itsenäistyneeseen Tšekkoslovakiaan ja aloitti uransa autonsuunnittelijana pienessä autotallissa Brno-Líšeňissä. Tämän jälkeen hän työskenteli prahalaisessa suunnittelutoimistossa, jossa vuonna 1922 valmistui ensimmäinen hänen suunnittelemansa ajoneuvon prototyyppi *Novo*. Vuonna 1923 tätä seurasi *Omega*-niminen pikkuauto.

Vuonna 1924 Novotný suunnitteli Zbrojovka Brnolle yksisylinterisen *Disk*-nimisen auton, joka oli Euroopan ensimmäinen kaksitahtimoottorilla varustettu auto. Autoja valmistui kaikkiaan 80 kappaletta. Novotný lähti Zbrojovka Brnolta 1925 ja perusti Libeňiin Prahan liepeille Enka-nimisen yrityksen, joka siirtyi myöhemmin lentokonevalmistaja Aeron haltuun. Yritys valmisti Aero Enka 500 -pikkuautoja.

Toisen maailmansodan päätyttyä Novotný työskenteli Prahassa Ajoneuvotekniikan tutkimusinstituutissa.

## Lähteet
Väärien käsitysten sanakirja

**Väärien käsitysten sanakirja** () on Tom Burnamin kirjoittama tietokirja vuodelta 1975. Teoksessa oikaistaan yleisiä harhakäsityksiä, sellaisia kuin esimerkiksi väite, jonka mukaan salama ei lyö kahta kertaa samaan paikkaan; uskomus, jonka mukaan humalan lähtemistä voi nopeuttaa kahvilla; kertomus, jonka mukaan Charles Lindbergh oli ensimmäinen, joka lensi pysähtymättä Atlantin valtameren yli ja väite, jonka mukaan armeija on sitä tehokkaampi, mitä kovemmassa kurissa se on koulutettu. Lisäksi kirjassa mainitaan useita lentäviä lauseita, joita tunnettujen historian henkilöiden yleisesti väitetään sanoneen, mutta joita he todennäköisesti eivät ole sanoneet; sellaisia ovat esi­merkiksi Galilein "Se pyörii sittenkin", Ludvig XIV:n "Valtio olen minä" ja Marie Antoinetten "Miksi ei heille anneta leivoksia?"

Teoksen suomensi Kalevi Haikara vuonna 1977. Haikara lisäsi kirjaan muutaman Suomea koskevan väitteen – esimerkiksi uskomuksen, jonka mukaan Suomi on pieni maa, ja käsityksen, jonka mukaan maanjäristyksiä ei esiinny Suomessa. Kirjan suomennos kuuluu sarjaan Otavan pienet tietosanakirjat. Kirjastot luokittelevat sen yleensä luokkaan 0.

Väärien käsitysten sanakirjalla on jatko-osa *More of misinformation*, mutta sitä ei ole suomennettu.
Trimipramiini

**Trimipramiini** on imipramiinista johdettu trisyklinen masennuslääke. Lääkettä on käytetty pääosin erilaisten masennustilojen hoidossa. Lääkettä on valmistanut Sanofi-Aventis tuotenimellä *Surmontil*. Jämsénin teoksen mukaan trimipramiini sisältää levomepromatsiinin rakenneosia.

Trimipramiinilla on huomattava anksiolyyttis-sedatiivinen vaikutus ja sitä on käytetty myös vaikeiden kiputilojen lievittämiseen. Sillä on huomattavia antikolinergisia vaikutuksia, ja tämän tavallaan sivuvaikutuksen vuoksi sitä on käytetty lasten yökastelun eli *enureesi*n hoidossa antikolinergien vähentäessä nesteen eritystä paitsi sylkirauhasissa myös munuaisissa. Trimipramiinia on voitu käyttää silloisten hoitosuositusten pohjalta myös lääkityksenä unettomuuteen.

## Sivuvaikutukset, lääkkeen käytön rajoitukset, yliannostus
Trimipramiinin yleisimpiä sivuvaikutuksia on väsymys, mikä yleensä painottuu hoidon alkuvaiheisiin. Lisäksi trimipramiinin käyttö voi aiheuttaa muita sivuvaikutuksia, kuten huimausta, hypotensiota, takykardista sykettä, ummetusta, syljenerityksen vähenemistä ja neurologisia haittoja, kuten ekstrapyramidaalisia oireita. 

Raskauden tai imetyksen aikana trimipramiinia ei saa käyttää. Yliannostus vaatii yleensä lääkärin hoitoa, ja mahdollisesti voi ilmetä tarvetta tarkkailujaksoon polikliinisellä hoito-osastolla mahdollisten esiintyvien vakavien oireiden johdosta. Trimipramiinin yliannostus saattaa vaikuttaa heikentävästi verenpaineeseen, sydämen toimintaan sekä tajunnan tasoon.

## Metabolia
Trimipramiinin puoliintumisaika on keskimäärin 24 tuntia, vaihteluvälin ollessa 7–30 tuntia.

## Lääkkeen käyttöön liittyviä varoituksia

Trimipramiini on niin kutsuttu TCA-ryhm*ään* eli trisyklisiin masennuslääkkeisiin kuuluva lääkeaine, ja sillä on antikolinergisia haittavaikutuksia. Trimipramiinia ei saa käyttää samanaikaisesti jonkin MAO:n inhibiittorin eli estäjän kanssa. Tästä voisi seurata hengenvaarallinen tila nimeltään serotoniinioireyhtymä. Lääkkeestä toiseen siirryttäessä (TCA \rightarrow MAOI/MAOI \rightarrow TCA) tulee noudattaa kahden viikon (10–14&nbsp;vrk) mittaista varoaikaa.

## Lähteet
* Esko Jämsén: *Avo-osasto*, Gummerus 1970
* *Therapia Fennica TF-74*
* Tuomi, Olli & Alfering: *Lääkkeet ja niiden käyttö*, WSOY-SHKS 1977
* Lääkäriseura Duodecim: Lehti 18/65 (v.1965, artikkelin laatinut Esko Iisalo, luettavissa verkkoversiona suomeksi, luettu 27.11.2010)
* Lääkeinfo 
* Therapia Fennica 

### Viitteet

## Aiheesta muualla
*PubChem: Trimipramine 
*DrugBank: Trimipramine 
*KEGG: Trimipramine
Joey Tempest (albumi)

**Joey Tempest** on Joey Tempestin tekemä albumi. Se on ilmestynyt vuonna 2002 ja siinä on 12 kappaletta, joiden yhteiskesto on 51 minuuttia ja 4 sekuntia.

## Kappaleet

#  (Joey Tempest / Malcolm Pardon / Fredrik Rinman)
#  (Tempest / Pardon / Rinman / Mic Michaeli)
#  (Tempest / Pardon / Rinman / Adam Lamprell / Kajsa Ribbing)
#  (Tempest / Lamprell)
#  (Tempest / Lamprell)
#  (Tempest / Pardon / Rinman / Lamprell)
#  (Tempest / Pardon / Rinman)
#  (Tempest / Lamprell)
#  (Tempest / Michaeli)
#  (Tempest / Chris Difford)
#  (Tempest / Pardon / Rinman / Ribbing)
#  (Tempest / Michaeli)

## Kokoonpano
* Joey Tempest – laulu, kitara, basso
* Adam Lamprell – kitara
* Malcolm Pardon – kitara, basso
* Fredrik Rinman – kitara, kosketinsoittimet
* Jörgen Wall – rummut

### Muut tekijät
* DeadMono - tuottaja
* Ronny Lahti - miksaus, muut tallenteet
* Ted Jensen - masterointi
* WalseCustomDesign - levynkansi
* Peter Alendahl / Skarp - valokuvaus
Shen Bao

***Shen Bao***, aiemmin translitteroitu muotoon ***Shun Pao*** tai ***Shen-pao*** (申報, pinyin Shēn Bào), on kiinalainen sanomalehti, jota on julkaistu 30. huhtikuuta 1872 lähtien Shanghaissa. Se tunnetaan kansainvälisesti myös englanninkielisellä nimellään ***Shanghai News***. Lehden nimi on lyhenne sanoista *Shenjiang Xinbao*, missä "Shenjiang" on lyhenne Huangpu-joen vanhasta nimestä Chunsheng jiang.

Lehden perusti vuonna 1872 brittiläinen liikemies Ernest Major (1841&ndash;1908). Se on yksi varhaisimmista moderneista sanomalehdistä Kiinassa. Kun Major palasi Englantiin vuonna 1889, lehti uudistettiin nimellä Major Company Limited.

## Lähteet
Nagoya kei

**Nagoya kei** on visual keistä muodostunut japanilainen musiikkityyli. Tyylin juuret ovat Nagoyan nykyaikaisessa rockmusiikissa. Tyyliä pidetään usein tummempana ja synkempänä kuin perinteistä visual keitä. Nagoya kei on saanut visual keitä enemmän vaikutteita länsimaisista punk- ja rockyhtyeistä. Nagoya kei -yhtyeet eivät suuresti panosta asujen näyttävyyteen ja meikkaamiseen, vaan kiinnittävät huomiota itse musiikkiin ja sävellysten monimuotoisuuteen.

## Merkittäviä yhtyeitä
*deadman
*Kein
*the studs
*Gullet
*Blast
*lynch.
Stan Lazaridis

**Stanley "Stan" Lazaridis** (s. 16. elokuuta 1972 Perth, Australia) on australialainen jalkapalloilija. Makedonialaiset sukujuuret omaava Lazaridis pelasi vasempana puolustajana tai keskikentän vasemmalla laidalla. Hän pelasi ulkomailla ammattilaisena englantilaisissa West Hamissa ja Birminghamissa. 

Lazaridis edusti Australiaa 60 A-maaottelussa voittaen muun muassa Oseanian mestaruuden vuonna 2000. Hän oli mukana myös MM-kisoissa 2006 mutta ei pelannut yhdessäkään ottelussa.

## Lähteet
Linenkerttunen

**Linenkerttunen** (*Acrocephalus aequinoctialis*) on polynesialainen varpuslintu. Sen elinympäristö käsittää Linesaariin kuuluvat Kiritimatin (nimialalaji *aequinoctialis*) sekä Terainan ja Tabuaeranin (alalaji *pistor*). John Latham kuvaili lajin holotyypin Kititimatista 1790.

## Lähteet
Polynesiankerttunen

**Polynesiankerttunen** (*Acrocephalus caffer*) on Tahitin kotoperäinen varpuslintu. Anders Sparrman kuvaili lajin holotyypin Tahitilta 1786.

## Lähteet
Rimatarankerttunen

**Rimatarankerttunen** (*Acrocephalus rimitarae*) on Australsaarten kotoperäinen varpuslintu. Se elää vain Rimataran saarella ja on luokiteltu äärimmäisen uhanalaiseksi lajiksi. Robert Cushman Murphy ja Gregory Mathews kuvailivat lajin holotyypin Rimataralta 1929.

## Lähteet
Lentokenttä (Turku)

**Lentokenttä** () on Maaria-Paattisten suuralueeseen kuuluva, Turun keskiosissa sijaitseva kaupunginosa, johon kuuluu Turun lentoaseman alue kiitoteineen, huolto- ja suoja-alueineen sekä lentoasemarakennuksen tontti pysäköintialueineen. Alueen luontoarvoja edustavat lentoaseman eteläpuolella sijaitseva Pomponrahkan  suoalue. Alue on Natura 2000-aluetta 135 hehtaarin laajuudelta ja kuuluu valtakunnalliseen soidensuojeluohjelmaan. Pomponrahka on kasvistoltaan ja eläimistöltään erittäin edustava sekä suotyypeiltään monipuolinen alue. Se kuuluu Saaristo-Suomen kermikeitaisiin. Alue koostuu eteläisestä Pomponrahkasta ja pohjoisesta Isosuon suoalueista. Alueella on myös Kärsämäen pirunpesä, joka koostuu edustavasta louhikkotörmästä, useista rantavalleista ja näkyvimpänä pystysuoraan kahtia haljenneesta suuresta siirtolohkareesta, jonka ympäristössä on myös useita muita suuria lohkareita. Lohkareista suurin on noin 15 metriä korkea Vuonna 2008 Lentokentän kaupunginosassa oli 103 asukasta.

Turun lentoaseman ympärille on viimevuosina kehitelty LogiCity nimellä suurta logistiikkakeskusta, jonka asemakaava mahdollistaa noin 400&nbsp;000 kerrosneliömetrin rakentamisen. Ensimmäisenä alueelle avattiin toukokuussa 2010 Kaukokiidon liikenneterminaali, jonka koko on 14&nbsp;300 neliömetriä.

Turun vesilaitoksella on alueella Lentokentän pohjavedenottamo, mutta sitä ei ole viime vuosina voitu käyttää veden tuotantoon veden laatuongelmien takia.

## Lähteet

## Aiheesta muualla

*
Jennyn teehuone

**Jennyn teehuoneeksi** kutsuttu yleinen käymälä oli Helsingin Olympiastadionin edessä olevassa puistikossa Paavo Nurmen patsaan ja Messuhallin kyljessä olevan poliisiaseman välissä. Se oli 1960- ja 1970-luvuilla keskeinen miespuolisten homojen tapaamispaikka, kun homoille erityisesti suunnattuja tapaamispaikkoja oli vähän tai ei lainkaan. Amerikkalaisessa homojen alakulttuurin slangissa metroasemien käymälöitä kutsuttiin nimellä *tearooms* ("teehuone"); *toilet-rooms*, lyhennettynä *t-rooms*.

Ulkotapaamispaikkojen merkitys väheni, kun homojen omat tapaamispaikat alkoivat yleistyä ja Seta aloitti oman diskotoimintansa. Muita salanimiä Helsingissä 1960- ja 1970-luvulla tunnetuille ulkotapaamispaikoille olivat esimerkiksi *Marttala*, *Pääkonttori* ja *Fazerin katiska*.

Jennyn teehuone purettiin keväällä 1987.

## Lähteet

## Aiheesta muualla
* Stålström, Olli: ''Merkintöjä aids-ilmiön esihistoriasta''
Misha Mansoor

**Misha "Bulb" Mansoor** (s. 31. lokakuuta 1984) on yhdysvaltalaisen progressiivista metallia soittavan Periphery-yhtyeen kitaristi. Hän toimii myös tuottajana ja on muun muassa tuottanut Animals as Leadersin ja Haunted Shoresin albumeita.

## Lähteet

## Aiheesta muualla
*
Útgarða-Loki

**Útgarða-Loki** on skandinaavisessa mytologiassa jättiläisten kuningas ja Útgarðurin linnan hallitsija. 

Thor lähtee Lokin kanssa vierailemaan Útgarðurissa. Matkalla he kohtaavat Skrýmir-jättiläisen, joka on Útgarða-Loki valepuvussa. Útgarða-Loki onnistuu uskottelemaan Thorille, että tämän Mjöllnirillä lyömät iskut eivät tee nukkuvaan jättiläiseen mitään vaikutusta. Todellisuudessa Thor on iskenyt vuoreen kolme syvää laaksoa.

Kun Thor ja Loki sekä Thorin palvelijat Thjálfi ja Röskva saapuvat Útgarðurin linnaan, Útgarða-Loki petkuttaa heitä loitsuilla. Hän saa heidät uskomaan, että jättiläinen Logi voittaa Lokin syömäkilpailussa, jättiläinen Hugi Thjálfin juoksukilpailussa ja Útgarða-Lokin kasvatusäiti Elli Thorin painiottelussa. Thor ei lisäksi kykene tyhjentämään Útgarðurin juomasarvea eikä nostamaan Útgarða-Lokin kissaa. Todellisuudessa Logi on tuli, Hugi Útgarða-Lokin ajatus, Elli on vanhuus, juomasarvi on meri ja kissa on maailmankäärme Jörmungandr.

## Lähteet
*Anni Sumari (toim): *Óðinnin ratsu – Skandinaaviset jumaltarut*. Like, 2007. .

### Viitteet
Keltapetoyökkönen

**Keltapetoyökkönen** (*Cosmia trapezina*) on melko yleinen tarhayökkösiin kuuluva perhonen ja yksi harvoista pedoista perhoslajeissa.

## Koko ja ulkonäkö
Keskikokoinen yökköslaji, jonka yleisväri vaihtelee vaalean kellertävästä voimakkaan ruskeaan. Siiven poikkiviivat ovat yleensä hyvin näkyvissä, ja niiden välinen alue on muuta siipeä tummempi. Keskivarjo on himmeä. Munuaistäplä saattaa olla ympäristöään vaaleampi, ja sen takareunassa on helposti erottuva, tumma täplä. Siiven ulkoreunassa on rivi tummia nuolitäpliä. Takasiivet ovat harmaat, joskus reunastaan vaaleankeltaiset. Levätessään perhonen pitää siipiään kattomaisesti ruumiin sivuilla. Siipiväli on 22&ndash;33&nbsp;mm.

Kulmayökkönen (*Enargia paleacea*) on väritykseltään samanlainen kuin keltapetoyökkönen, mutta se on hieman kookkaampi.

## Levinneisyys ja lentoaika
Suomessa petoyökköstä tavataan Etelä-Lappiin asti. Laji lentää heinäkuun lopulta syyskuulle.

## Elinympäristö ja elintavat

Aikuiset perhoset elävät kukkien medellä. Ne lentävät sekä valolle, että sokeripitoisten syöttien luokse. Munat talvehtivat.

## Ravintokasvi
Toukka on polyfagi, jonka ravinnoksi kelpaavat monet lehtipuut. Kasviravinnon lisäksi toukka syö myös muita toukkia sekä omia lajikumppaneitaan.

## Lähteet
Mignon (ooppera)

**Mignon** [minjõ] on Ambroise Thomas’n kolminäytöksinen ooppera, joka kantaesitettiin 17. marraskuuta 1866. Teos oli heti menestys, ja se esitettiinkin Opéra-Comiquessa sata kertaa kantaesitystä seuranneiden kahdeksan kuukauden aikana. Vuonna 1870 *Mignon* esitettiin Lontoossa ja vuonna 1871 New Yorkissa. Barbierin ja Carrén kirjoittama libretto perustuu Goethen *[[Wilhelm Meisters Lehrjahre]]en*.

## Lähteet

## Aiheesta muualla
Cookinkerttunen

**Cookinkerttunen** (*Acrocephalus kerearako*) on Cookinsaarten kotoperäinen varpuslintu. Sen elinympäristö käsittää Mangaian (nimialalaji *kerearako*) ja Mitiaron (alalaji *kaoko*). D.T. Holyoak kuvaili lajin holotyypin Mangaialta 1974.

## Lähteet
Teatteri (lehti)

**Teatteri**, vuodesta 2012 **Teatteri&Tanssi+Sirkus**, oli suomalainen teatterialan aikakauslehti. Se oli Suomen ainoa alan riippumaton erikoislehti. Lehti perustettiin vuonna 1945, ja sitä julkaisi Kustannusosakeyhtiö Teatteri. Helmikuussa 2012 lehti yhdistyi Tanssi-lehden kanssa uudeksi Teatteri&Tanssi+Sirkus-lehdeksi. Lehden päätoimittaja yhdistymishetkellä oli Annukka Ruuskanen. Yhdistynyt lehti lakkautettiin joulukuussa 2024 talousvaikeuksien vuoksi, ja viimeinen numero ilmestyi lokakuussa 2024. Lehden viimeinen päätoimittaja oli Riina Maukola.

Lehden taustayhtiöltä jäi virheen vuoksi Taikesta kulttuurilehtien tuki hakematta viimeisenä toimintavuotena, mutta vaikka tuki olisi saatu, konkurssi olisi tullut joka tapauksessa. Vuodelle 2024 tuki oli 56&nbsp;000 euroa. Se on lehden tuotoista noin viidesosa.

Teatteri-lehden kohderyhmänä olivat erityisesti teatterintekijät, tutkijat ja opiskelijat, mutta myös muut teatterista kiinnostuneet. Vaikka lehti käsitteli enimmäkseen suomalaista teatteria, se seurasi myös muuta esittävää taidetta ja kansainvälisiä virtauksia. Se sisälsi muun muassa teatterialan uutisia, esitysten arvioita ja taustatietoja, haastatteluja ja kulttuuripolitiittisia artikkeleita. Lehti esitteli teatterintekijöitä ja uusia suuntauksia sekä teatteritaiteen rakenteita ja taustoja. Se julkaisi myös kattavasti tietoja suomalaisten teattereiden ohjelmistosta ja tulevista ensi-illoista. Lehden kirjoittajakuntaan kuului tutkijoita, kriitikoita, teatterintekijöitä ja toimittajia.

Lehti ilmestyi kahdeksan kertaa vuodessa.

## Lähteet

## Aiheesta muualla
* Teatteri-lehden vanhat verkkosivut
Amebix

**Amebix** on englantilainen vuonna 1978 perustettu Post-punk/crust punk -yhtye, joka toimi lukuisten hardcore punk ja crust punk -yhtyeiden esikuvana ja innoittajana. Amebix hajosi vuoden 1987 lopulla, mutta tekivät paluun vuonna 2008.
## Diskografia
### Studioalbumit
* Arise! (1985)
* Monolith (1987)
* Sonic Mass (2011)

### EP:t
* Who's the Enemy (1982)
* No Sanctuary (1983)
* Redux (2010)

### Livealbumit
* V živo (1986)

### Kokoelmat
* The Power Remains (1993)
* No Sanctuary: The Spiderleg Recordings (2008)
* Bullshit Detector Vol 1: University Challenged (1980)

### Singlet
* Winter (1983)
* Knights of the Black Sun (2011)

### Demot
* Amebix (1979)
* Right to Ride (1987)
Mouhijärven vaakuna

**Mouhijärven vaakuna** oli Mouhijärven kunnan tunnus. Vaakunan hirsi muistuttaa muodoltaan kunnan nimen alkukirjainta, ja apilaristi viittaa vanhaan maatalouspitäjään, jonka kirkkoperinteet juontavat juurensa jo 1500-luvun lopulta.

Vaakunan selitys on ”sinisessä kentässä alainen, hammaskoroinen, kaksikärkinen hirsi, jonka yläpuolella saatteena naulakantainen apilaristi, molemmat kultaa.” Vaakunan on suunnitellut Gustaf von Numers, ja Mouhijärven kunnanvaltuusto hyväksyi sen kokouksessaan 25. maaliskuuta 1957. Sisäasiainministeriö vahvisti vaakunan käyttöön 5. kesäkuuta samana vuonna.

Vaakuna jäi epäviralliseksi kotiseutuvaakunaksi 2009, kun Mouhijärven kunta yhdessä Vammalan ja Äetsän kanssa muodosti Sastamalan kaupungin.

## Lähteet
* 
*
Dani Artaud

**Dani Artaud** (myös tunnettu nimellä Dani Gore, Danielle) on yhdysvaltalainen muusikko ja malli. Hän oli laulajana bändissä nimeltä Millionaires, mutta erosi yhtyeestä vuonna 2010. Nykyään Dani laulaa yhtyeessä nimeltä Mr.Downstairs, yhdessä Asia Whiteacren kanssa.

## Lähteet
Herbert Wehner

**Herbert Richard Wehner** (11. heinäkuuta 1906 Dresden – 19. tammikuuta 1990 Bad Godesberg) oli länsisaksalainen poliitikko ja Saksan liittotasavallan johtavia sosiaalidemokraatteja, joka toimi kansanedustajana Saksan liittopäivillä 33 vuotta vuosina 1949–1983 ja puolueen edustajaryhmän puheenjohtajana vuosina 1969-1983.

## Elämäkerta
Dresdeniläisen suutarin pojaksi syntynyt Wehner edusti ensin Saksan kommunistista puoluetta Saksin osavaltion maapäivillä, minne hänet valittiin vuonna 1930, ja eteni puolueen keskuskomitean jäseneksi. Hän toimi salassa Hitlerin tultua valtaan.

Wehner eli maanpaossa Neuvostoliitossa Stalinin vainojen aikana ja osallistui aktiivisesti muiden saksalaisten emigranttien ilmiantamiseen NKVD:lle, useita teloitettiin hänen todistajanlausuntojensa perusteella. Maanpaossa Belgiassa, Alankomaissa, Ranskassa ja Tšekkoslovakiassa hän organisoi saksalaispakolaisia taistelemaan Espanjan sisällissotaan tasavaltalaisten puolelle. Vuonna 1941 hän oli Tukholmassa tutkimassa Ruotsiin paenneiden saksalaiskommunistien epäiltyjä yhteyksiä Gestapoon. Hänet vangittiin vuodeksi Ruotsissa maan vapauden ja puolueettomuuden uhkaamisesta. Näiden kokemusten myötä Wehner luopui kommunismista ja alkoi toisen maailmansodan jälkeen edustaa Saksan sosiaalidemokraattista puoluetta. Hänet valittiin SPD:n edustajaksi Saksan liittopäiville 14. elokuuta 1949 järjestetyissä ensimmäisissä liittopäivävaaleissa. Wehner puhui SPD:ssä vuoden 1957 vaalitappion jälkeen sen puolesta, että sosiaalidemokraatit ryhtyisivät hallitusyhteistyöhön jonkun konservatiivisen puolueen kanssa. Hän oli yleissaksalaisten asioiden ministeri vuosina 1966–1969.

## Lähteet

## Aiheesta muualla
Sigtrygg Gnupasson

**Sigtrygg Gnupasson** oli Tanskan kuningas ruotsalaisesta Olafin suvusta, joka hallitsi 900-luvulla. Muun muassa Adam Bremeniläisen mukaan Sigtrygg oli Gnupan, edellisen kuninkaan, poika. Pysyväksi muistoksi hänen äitinsä Asfrid pystytti kaksi riimukiveä, joihin Sigtryggin nimi on hakattu.

Säilyneet primäärilähteet eivät ole täysin yhteneviä hänen elämänsä tai varsinkaan kuolinaikansa ja olosuhteittensa suhteen, ja Adam Bremeniläinen esittää epäilyksiä jopa siitä, voidaanko Gnupaa pitää yhtenäisen Tanskan kuninkaana arvonimen selkeimmän merkityksen mukaan.

## Lähteet
Ahmad Zahir

**Ahmad Zahir** (14. kesäkuuta 1946 Kabul, Afganistan – 14. kesäkuuta 1979 Kabul) oli afganistanilainen muusikko, säveltäjä ja runoilija. Hän kuoli 33-vuotissyntymäpäivänään vuonna 1979. Häntä pidetään afganistanilaisen musiikin ikonina ja hänet muistetaan erityisesti Elvis Presleya muistuttavasta ulkonäöstään ja pukeutumisestaan.

## Lähteet
Tammikiitäjä

**Tammikiitäjä** (*Marumba quercus*) on eteläeurooppalainen kiitäjäperhoslaji.

## Koko ja ulkonäkö
Ulkonäöltään tammikiitäjä muistuttaa paljon lehmus- (*Mimas tiliae*) tai poppelikiitäjää (*Laothoe populi*), mutta on näitä kookkaampi. Siipiväli on 85&ndash;125&nbsp;mm. Perhosen siipien väritys vaihtelee suuresti vaalean kellanruskeasta tummanruskeaan. Siiven poikki kulkee vaalea vyö, jota reunustavat tummanruskeat poikkiviirut eivät juuri mutkittele. Etusiiven takareunassa on kaksi tummanruskeaa täplää ja siiven ulkoreuna on voimakkaasti mutkitteleva. Takasiiven tyvessä on punaruskea laikku.

Marumba quercus MHNT CUT 2010 0 89 La Croix-Valmer Male dorsal.jpg| ♂  
Marumba quercus MHNT CUT 2010 0 89 La Croix-Valmer Male ventral.jpg| ♂ △ 
Marumba quercus MHNT CUT 2010 0 89 La Croix-Valmer female dorsal.jpg| ♀  
Marumba quercus MHNT CUT 2010 0 89 La Croix-Valmer female ventral.jpg|♀ △  


## Levinneisyys ja lentoaika
Tammikiitäjän levinneisyys painottuu Etelä-Euroopassa Välimeren ympäristöön, Balkanille ja Anatoliaan. Sitä tavataan myös Marokossa. Esiintymisalueellaan laji lentää kahdessa sukupolvessa. Ensimmäinen sukupolvi lentää touko-kesäkuussa ja toinen, pienempi sukupolvi elo-syyskuussa.

## Elinympäristö ja elintavat
Laji on harvalukuinen eikä sen läsnäoloa ole helppo havaita. Se elää kuivilla ja aurinkoisilla rinteillä, joilla kasvaa nuoria tammia. Aikuiset perhoset piilottelevat lehvästössä tai rungolla ja tekeytyvät kuolleiksi lehdiksi. Niiden suuosat ovat surkastuneet käyttökelvottomiksi, eivätkä tammikiitäjät käy kukilla. Molemmat sukupuolet tulevat kuitenkin valolle.

Naaras munii noin 100 munaa yksitellen lehtien alapinnoille ja suosii yksittäin kasvavia, tuuheita, nuoria puita. Toukka piilottelee oksalla lehtien joukossa. Perhonen talvehtii kotelona toukan huomattavan syvälle maan alle tekemässä kammiossa.

## Ravintokasvi
Toukka elää eri tammilajeilla, erityisesti korkkitammella (*Quercus suber*) ja rautatammella (*Quercus ilex*).

## Lähteet
Asios (mytologia)

**Asios** (, ) oli kreikkalaisessa mytologiassa kahden eri Troijan sodassa taistelleen mieshahmon nimi.

## Hyrtakoksen poika
Asios oli Hyrtakoksen poika ja kotoisin Arisbeen kaupungista. Troijan sodan aikana Asios taisteli Troijan puolella, ja hänet surmasi Idomeneus akhaialaisten hyökkäyksen aikana.

## Dymaan poika
Asios oli Dymaan poika ja Troijan kuningattaren Hekaben veli. Hän oli Adamaan ja Fainopsin isä. Hän toimi fryygialaisten johtajana Troijan sodan aikana, ja Apollonin kerrotaan ottaneen hänen hahmonsa rohkaistessaan Hektoria taisteluun Patroklosta vastaan. Diktys Kreetalaisen mukaan hänet surmasi Aias.

## Lähteet
Rolf Schafstall

**Rudolf ”Rolf” Schafstall** (22. helmikuuta 1937 Duisburg – 30. tammikuuta 2018 Krefeld) oli saksalainen jalkapallovalmentaja ja puolustaja.

## Ura

Schafstall pelasi urallaan ennen Bundesliigan perustamista Saksan korkeimalla sarjatasolla pelanneessa Hambornissa ja myöhemmin 1960-luvun lopulla Regionalligassa SSV Reutlingenissä. Hän lopetti pelaajauransa 32-vuotiaana 1969.

Valmennusuransa Schafstall aloitti maaliskuussa 1976 MSV Duisburgin päävalmentajana. Pesti jäi lyhyeksi, vaikka hän luotsasikin seuran kauden päätteeksi Bundesliigan kymmenenneksi. Schafstall joutui nimittäin jättämään tehtävänsä kauden jälkeen. Ura jatkui lokakuussa 1977 2. Bundesliigaan pudonneen Kalrsruher SC:n päävalmentajana. Schafstall johdatti seuran sarjassa seitsemänneksi, mutta sai yllättäen potkut huhtikuussa 1978. Tämän jälkeen hän palasi Duisburgiin ja luotsasi seuran kaudella 1978/79 UEFA Cupissa välieriin.

Kesällä 1979 Schafstall siirtyi Rot-Weiss Essenin peräsimessä. Debyyttikaudellaan Schafstall luotsasi seuran jopa 2. Liga Nordin kakkoseksi, mutta seuraavan kauden kahdeksas sija oli pettymys ja Schafstall jätti seuran kesäkuussa 1981. Seuraavana vuonna Schafstall palasi jälleen pääsarjatasolle VfL Bochumin päävalmentajaksi. Schafstall luotsasi seuraa neljä vuotta ja paras sijoitus oli liigan yhdeksäs. Kesällä 1986 hän siirtyi FC Schalken peräsimeen, mutta debyyttikauden 13:s sija Bundesliigassa oli suuri pettymys. Schafstall sai kuitenkin jatkaa tehtävissään, mutta kehnot suoritukset syyskaudella johtivat potkuihin joulukuussa 1987.

Schalke-pestinsä jälkeen Schafstall luotsasi Bayer Uerdingeniä Bundesliigassa 1987–89. Tuona aikana seura pelasi myös eurokentillä ja oli voittamassa UEFA Intertoto Cupia 1988. Lisäksi seura voitti samana vuonna Saksan hallicupin mestaruuden. Tämän jälkeen Schafstall valmensi 2. Bundesliigassa VfL Osnabrückiä, toistamiseen VfL Bochumia pääsarjassa, FC Stahl Brandenburgia, Fortuna Düsseldorfia, Stuttgarter Kickersiä ja Hannoveria. 

Hannover-pestinsä päättymisen jälkeen 1994 Schafstall oli viitisen vuotta sivussa valmennustehtävissä, kunnes siirtyi helmikuussa 1999 Dynamo Dresdenin valmentajaksi. Pesti jäi kuitenkin vain kuukauden mittaiseksi. Tämän jälkeen hän valmensi vielä keväällä 2001 lyhyen aikaa VfL Bochumia.

## Aiheesta muualla
* Die Bundesliga trauert um ihren härtesten Hund *Welt*
Tanssi (lehti)

**Tanssi** oli suomalainen tanssialan aikakauslehti. Se oli Suomen ainoa alan erikoislehti, joka keskittyi tanssiin taidemuotona. Lehti perustettiin vuonna 1981, ja sitä julkaisi Tanssin Tiedotuskeskus. Vuonna 2012 lehti yhdistyi Teatteri-lehden kanssa ja syntyi uusi **[[Teatteri&Tanssi+Sirkus]]**-lehti.

Tanssi-lehden kohderyhmänä olivat kaikki tanssitaiteesta kiinnostuneet lukijat. Lehti tarkasteli laajimmin suomalaista tanssitaidetta, mutta seurasi myös kansainvälisen tanssin uusia ja historiallisia ilmiöitä. Lehti käsitteli muun muassa tanssialan uutisia, tanssijoita ja muita tanssitaiteen tekijöitä, tanssiesityksiä, tanssitaiteen ilmiöitä ja alan tutkimusta. Oman toimituksen lisäksi lehden kirjoittajina oli tutkijoita, kriitikoita, tanssitaiteilijoita ja opettajia. 

Vuonna 2010 lehden päätoimittaja oli Minna Tawast.

## Lähteet
Alpit (täsmennyssivu)

**Alpit** voi tarkoittaa seuraavia vuoristoja:

*Alpit, Euroopan suurin vuoristo, joka jakaantuu kymmeniin osa-alueisiin
*Apuaaniset Alpit, Apenniinien osa
*Australian Alpit
*Dinaariset Alpit, vuoristo Balkanilla
*Etelä-Alpit Uuden-Seelannin Eteläsaarella
*Japanin Alpit
*Montes Alpes Kuussa
*Norjan ”Alpit”, kuten:
**Lyngsalpene
**Romsdalsalpene
**Sunnmørsalpene

## Muita merkityksiä
* Kasvisuku alpit (*Lysimachia*) (mon. nominatiivi myös muodossa alvet)
Blame It on the Boogie

**Blame It on the Boogie** on The Jacksons -yhtyeen ensimmäinen single, joka julkaistiin *[[Destiny (The Jacksons)|Destiny]]*-albumilta vuonna 1978.
Haapajärven Kiilat

** Haapajärven Kiilat ** on vuonna 1944 perustettu urheilun yleisseura. Seuran urheilumuodot ovat: hiihto, jalkapallo, lentopallo, naisliikunta, paini, uinti ja yleisurheilu. 

Haapajärven Kiiloja on edustanut maastohiihdon olympiavoittaja Mika Myllylä. Seura järjestää säännöllisesti Mika Myllylän nimikkohiihtokilpailun.

Seuraa edustaa ampumahiihdossa Tero Seppälä.

## Aikaisemmat lajit
### Pesäpallo
Pesäpallo oli mukana seuran lajivalikoimassa sen perustamisesta lähtien aina vuoteen 1990 saakka, jolloin Haapajärvelle perustettiin pesäpallon erikoisseura Haapajärven Pesä-Kiilat. Haapajärven Kiilat aloitti pesäpallon Keski-Pohjanmaan piirin maakuntasarjassa vuonna 1945. Korkeimmillaan seuran joukkue pelasi toiseksi korkeimmalla sarjatasolla, suomensarjassa, yhteensä 15 kauden ajan. Viimeisin kausi suomensarjassa oli vuonna 1990.

Haapajärven Kiilat on Pesäpallon Suomen Cupin hallitseva mestari, seuran voitettua toistaiseksi viimeisen kerran järjestetyn cup -kilpailun kaudella 1989.

#### [[Itä-Länsi-ottelu|Miesten Itä-Länsi-valinnat]]
* Jaakko Lovén (1955)

## Lähteet

## Aiheesta muualla
*Haapajärven Kiilojen kotisivut